**Cenník inzercie v Rusovských novinách**

**Platnosť od 01. 08. 2020**

|  |  |  |
| --- | --- | --- |
| **Rozmer** | **Rozmer v mm** | **Cena v EUR** |
| 1/1 strana | 210 x 250 mm | 300 EUR |
| 1/2 strany | 210x 125 mm | 160 EUR |
| 1/3 strany | 210 x 83 mm | 110 EUR |
| 1/4 strany | 105 x 125 mm | 80 EUR |
| 1/8 strany | 105 x 62,5 mm | 45 EUR |
| 1/16 strany | 62,5 mm x 52,5 mm | 30 EUR |

Cena za inzerát je rovnaká pre jeho farebné i čierno-biele vyhotovenie a je konečná; Mestská časť Bratislava-Rusovce nie je platcom DPH.

Pri splnení nižšie uvedených podmienok je možné požiadať Mestskú časť Bratislava-Rusovce o poskytnutie zľavy.

**Začínajúce podnikanie** **na území mestskej časti (50 % zľava z cenníka)**

Podmienky (musia byť splnené súčasne):

* podnikanie počas dvoch rokov od vydania živnostenského oprávnenia alebo od zápisu do Obchodného registra SR
* majiteľ spoločnosti/fyzická osoba-podnikateľ musí mať trvalé bydlisko a súčasne sídlo prevádzky na území mestskej časti Bratislava-Rusovce

**Podnikanie na území mestskej časti (20 % zľava z cenníka)**

Podmienky:

* musí ísť o prevádzku alebo sídlo prevádzky na území mestskej časti Bratislava-Rusovce

**Zľava pri opakovanom uverejnení (10 %, resp. 20 % zľava z cenníka)**

Podmienky:

* zľava 10 %: opakované uverejnenie inzerátu v počte 3 - 5 krát za sebou
* zľava 20 %: opakované uverejnenie inzerátu v počte 6 a viackrát za sebou

**Nekomerčné podujatie (100 % zľava z cenníka)**

Podmienky (musia byť splnené súčasne):

* organizátorom podujatia je spravidla mestská časť, podnikatelia so sídlom alebo prevádzkou na území mestskej časti a občianske združenia, ktoré vyvíjajú činnosť na území mestskej časti
* z hľadiska charakteru ide o kultúrno-spoločenské podujatie, ktoré je pre záujemcov voľne prístupné, bez vstupného, resp. jeho výťažok je určený na charitatívne ciele
* zľava sa vzťahuje aj na subjekty, ktoré sú v danom kalendárnom roku sponzormi podujatí mestskej časti.

**Iné zľavy sa neposkytujú.**

**Kombinovať možno iba zľavu poskytovanú za podnikanie na území mestskej časti so zľavou za opakované uverejnenie, iná kombinácia zliav nie je možná.**

**Nekomerčná riadková inzercia**

Podmienky:

* riadková inzercia môže mať **iba nekomerčný charakter**
* maximálny rozsah 20 slov
* jednotná cena 5 €/inzercia.

**Neprípustná inzercia**

* inzercia v rámci predvolebnej kampane v prospech niektorého z kandidujúcich politických subjektov alebo jednotlivcov pri všetkých druhoch volieb; výnimkou je rovnocenný spôsob predstavenia všetkých kandidátov v komunálnych voľbách
* inzercia, ktorá by mohla ovplyvniť voličov pri rozhodovaní v referende
* inzercia, obsahujúca prvky diskriminácie (z dôvodu pohlavia, náboženského vyznania, rasy, príslušnosti k národnosti, veku, farby pleti, jazyka, politického alebo iného zmýšľania a pod.)
* inzercia propagujúca hnutia, ktoré potláčajú základné práva a slobody občanov
* inzercia o pôžičkách nebankových subjektov

**Storno objednávky**

* 14 dní a menej pred uverejnením – 100 % z cenníka.

**Postup objednávky inzercie**

Uverejnenie inzercie musí byť dohodnuté najprv s redakčnou radou Rusovských novín, následné kroky sa realizujú prostredníctvom miestneho úradu.

Plošná inzercia, uhrádzaná prostredníctvom faktúr, musí byť objednaná písomne prostredníctvom objednávkového formulára zverejneného na webovom sídle mestskej časti.

Pri plošnej inzercii, ktorú klienti uhrádzajú v hotovosti v pokladni miestneho úradu a pri riadkovej inzercii sa objednávky nevyžadujú.

V prípade uplatnenia zliav, ktoré nie je možné overiť v príslušných registroch, môžu byť žiadatelia o uverejnenie inzercie požiadaní o dodanie dokladov, preukazujúcich nárok na zľavu.

Bratislava-Rusovce, 1. augusta 2020